**Erasmus+ projektet:**

**Europa 2020 strategien: ”Bekæmpelse af fattigdom og social eksklusion i EU og deltagerlande”**

Ifølge Europa-Kommissionen steg antallet af mennesker, der risikerer at leve i fattigdom eller at opleve social eksklusion i EU fra 118 millioner i 2010 til 124 millioner i 2012. Skønt antallet faldt til ca. 122 millioner i 2014, risikerede næsten hver fjerde person i EU at opleve fattigdom eller social eksklusion i perioden 2010 - 2014. Det er Europa-Kommissionens mål at reducere dette antal med 20 millioner inden 2020. I denne kontekst lancerede EU i 2010 det Europæiske program til bekæmpelse af fattigdom og social eksklusion som et af syv flagskibsinitiativer inden for Europa 2020 strategien for vedvarende og inkluderende vækst. Et af dette programs vigtigste initiativer, som gennemføres indtil 2020, er arbejdet i partnerskaber med lokalsamfund for at understøtte implementeringen af socialpolitiske reformer.  
Ikke desto mindre lader det til, at EU er langt fra at nå 2020 målet, fordi den forværrede sociale situation forårsaget af den økonomiske krise underminerer effekten af de socialt beskyttende systemer i mange EU lande. Hvad angår de lande, der deltager i dette projekt, var risikoen for fattigdom (kilde: Eurostat) i 2015 22,1 for Spanien, 21,4 for Grækenland, 19,9 for Italien, 17,6 for Polen, 16,7 for Tyskland og 12,2 for Danmark (procentdelen af den samlede befolkning).

Offentlige skoler i Europa har elever fra socialt og økonomisk forskellige baggrunde og kan anses for at være hovedaktører, når det drejer sig om at fremme social sammenhæng og lighed og bekæmpe social eksklusion i lokalsamfundene. Faktisk, anser Europa-Kommissionens 2020 strategi gymnasiale institutioner for at være vigtige aktører, når det drejer sig om at mindste risikoen for fattigdom og social eksklusion. Af denne grund sigter skolerne i dette projekt efter at fremme undervisningsaktiviteter og aktive debatter, der skal bevidstgøre eleverne om dette emne. I overensstemmelse med Europa 2020 strategien skal projektet også hjælpe vore skoler og lokalsamfund til at forstå, hvad social eksklusion er og til at blive involveret i kampen om at løse dette problem ved at indgå i en åben dialog med politikere, sociale aktører og folk, som har oplevet fattigdom.

Seks europæiske partnere deltager i dette projekt: Institut Lacetánia i Manresa (Spanien), som er den koordinerende skole, Kaufmännische Schule Göppingen (Tyskland), the 3rd Lyceum of Kavala (Grækenland), Liceo Morgagni of Rome (Italien), Lubelskie Centrum Ksztalcenia Zawodowego i Ustawicznego im. Krzysztofa Kamila Baczynskiego i Lublin (Polen) og Zealand Business College, Næstved (Danmark). Alle lærere, som deltager i projektet har ekspertise inden for projekter om sociale og økonomiske emner.

Vi arbejder med elever mellem 16 og 19 år. Bortset fra den sidste projektfase består hver enkelt fase af en arbejdsfase og et transnationalt møde, hvor resultaterne udveksles og evalueres, mens arbejdsfasen foregår via eTwinning og andre online platforme. Ved hjælp af online platforme og transnationale møder bestræber vi os på at styrke forståelsen af mangfoldigheden af den lokale, nationale og internationale arbejdssituation samt arbejdsmarked. Eleverne forventes også at udvikle metodiske kompetencer og at forbedre deres sprogfærdigheder, kritiske og kreative tænkning, interpersonelle og praktiske færdigheder ved at tilegne sig research- og beslutningstagningsteknikker. Af denne grund er dette projekts formål at udvikle undervisningsværktøjer til at sikre den fortsatte udvikling af elevernes evner til arbejde med mennesker og data og at styrke deres motivation gennem samarbejds- og erfaringsdeling. Online vil dette projekt blive gennemført ved hjælp af eTwinning platformen og andre online kommunikationsplatforme. Eleverne vil møde udfordringer i form af informationssøgning, sammenligning af informationer og fremsættelse af forslag til at imødegå social eksklusion sammen med andre.

De deltagende lærere vil udvikle specifikke kompetencer, som er nødvendige for en succesfuld implementering af research-projekter og integrationen af elevernes internationale kompetencer i de daglige aktiviteter. Desuden kan introduktionen af Europe 2020 målene i skoleprogrammet anses for at være en berigelse for uddannelsesinstitutionerne ved, at de lærer at tilegne sig analysemetoder og forstå praktiske problemstillinger i og uden for den normale undervisning. Projektet kan også anses for at være en konsolidering og styrkelse af flerårige partnerskaber mellem de involverede skoler.

Endvidere vil deltagerne møde sociale og/eller økonomiske aktører fra hver partner-region. På denne måde vil projektdeltagerne få førstehåndsindsigt i emner om social eksklusion og fattigdom over hele Europa. De informationer, der videregives på disse møder, vil blive anvendt i projektets undersøgelser og aktiviteter.